SGP ออกหุ้นกู้ 4 พันลบ.อายุ 4 ปี ดบ. 3.85% ขายนลท.ทั่วไป-สถาบัน 20-22 ม.ค.นี้
SGP ออกหุ้นกู้ 4 พันลบ.อายุ 4 ปี ดบ. 3.85% ขายนลท.ทั่วไป-สถาบัน 20-22 ม.ค.นี้
SGP ออกหุ้นกู้ 4 พันลบ.อายุ 4 ปี ดบ. 3.85% ขายนลท.ทั่วไป-สถาบัน 20-22 ม.ค.นี้
7 ม.ค. 2563

บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท มูลค่าไม่เกิน 4,000 ล้านบาท อายุ 4 ปี ครบกำหนดไถ่ถอนปี พ.ศ.2567 อัตราดอกเบี้ยคงที่ร้อยละ 3.85 ต่อปี จ่ายดอกเบี้ยทุกๆ 3 เดือนตลอดอายุหุ้นกู้
ทั้งนี้บริษัทจะเสนอขายหุ้นกู้ให้แก่ผู้ลงทุนสถาบันและผู้ลงทุนทั่วไป  ระยะเวลาจองซื้อระหว่างวันที่ 20-22 ม.ค.63 ผ่านผู้จัดการการจัดจำหน่ายหุ้นกู้ คือ ธนาคารกรุงไทย ธนาคารซีไอเอ็มบี ไทย และ บล.เอเซีย พลัส
โดย บริษัท ทริสเรทติ้ง จำกัด จัดอันดับความน่าเชื่อถือของหุ้นกู้อยู่ที่ ” BBB+” แนวโน้มอันดับเครดิต “คงที่” เมื่อวันที่ 4 ธ.ค.62
ทั้งนี้ SGP มีวัตถุประสงค์นำเงินไปชำระคืนเงินกู้ หรือ หนี้จากการออกตราสารหนี้ จำนวน 2,000 ล้านบาท ภายในเดือน ม.ค.63 ส่วนอีก 2,000 ล้านบาทเพื่อซื้อเงินลงทุนในหุ้นของบริษัท ไทยพับลิคพอร์ต จำกัด สัดส่วน 99% ภายในเดือน ต.ค.63 โดยลงทุนผ่านบริษัท สยาม แอลเอ็มจี จำกัด ซึ่งเป็นบริษัทย่อยของบริษัท เพื่อเป็นการลงทุนในโครงการคลังน้ำมันและท่าเรือบริเวณอำเภอเกาะสีชัง จังหวัดชลบุรี